Vullnetarët punojnë kopshtet e Uashingtonit me rastin e Ditës së Tokës
Disa vullnetarë thanë se thjesht një gjest si mbledhja e mbeturinave përmirëson mjedisin dhe mban gjallë angazhimin e gjelbër
Një javë aktivitetesh për të shënuar 40 vjetorin e caktimit të Ditës së Tokës, u hap në Uashington me krijimin e një fshati ekologjik në Parkun Qendror të kryeqytetit amerikan. Aktivitetet kanë tërhequr vullnetarë të shumtë që punojnë për mirëmbajtjen e mjediseve të gjelbra pranë monumenteve të kryeqytetit: Donna Loks-Lewis e Shërbimit të Parqeve dhe Mirëmbajtjes së Parkut Qendror, këshillon vullnetarët para se të fillojnë plehërimin e lulishtes në parkun përkujtimor të Franklin Delano Roosevelt. Të tjerët merren me pastrimin e terrenit e heqjen e barërave të këqia. Një prej tyre, Uiright Sigmund, la sot punën si agjent imobiliar për të ndihmuar këtu: Në Parkun Qendror, përgjatë rrugëzave janë vënë globe artistike që përfaqësojnë problemet e planetit dhe zgjidhjet e mundshme. Kompani, ambasada, agjenci qeveritare dhe aktivistë ngrenë tenda për të reklamuar produktet e programet e tyre. Disa përdorin energjinë e erës apo diellit për të gjeneruar elektricitet. Ruth Neting, shkencëtare pranë Administratës Kombëtare për Aeronautikën dhe Hapësirën, NASA, kombinon fotografi satelitore për të krijuar një imazh të vetëm: thotë ai Presidentja e Rrjetit të Ditës së Tokës, Kathlin Rogers, u kërkon njerëzve nga e gjithë bota të kryejnë një akt të gjelbër, siç e quan ajo: Aktivitetet këtë javë në Parkun Qendror kurorëzohen me një tubim dhe një koncert me pjesëmarrjen e shumë personaliteteve të njohura që do të mbahet me 25 prill, me kërkesën që Kongresi të miratojë ligje për të hapur vende të gjelbra pune dhe caktimin e niveleve për çlirimin e karbonit. Disa vullnetarë thanë se edhe pa masat politike e reklamat pompoze, thjesht një gjest si mbledhja e mbeturinave përmirëson mjedisin dhe mban gjallë angazhimin e gjelbër.